CELEX: 32013R0261
Language: bg
Date: 2013-03-21 00:00:00
Title: Регламент за изпълнение (ЕС) № 261/2013 на Съвета от 21 март 2013 година за прилагане на член 11, параграфи 1 и 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан

22.3.2013   
            
            
               BG
            
            
               Официален вестник на Европейския съюз
            
            
               L 82/18
            
         РЕГЛАМЕНТ ЗА ИЗПЪЛНЕНИЕ (ЕС) № 261/2013 НА СЪВЕТА
   от 21 март 2013 година
   за прилагане на член 11, параграфи 1 и 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграфи 1 и 4 от него,
   като има предвид, че:
   
               (1)
            
            
               На 1 август 2011 г. Съветът прие Регламент (ЕС) № 753/2011.
            
         
               (2)
            
            
               На 11 февруари и 25 февруари 2013 г. комитетът на Съвета за сигурност на ООН, създаден съгласно точка 30 от Резолюция 1988 (2011) на Съвета за сигурност, актуализира и измени списъка на лицата, групите, предприятията и образуванията, подлежащи на ограничителни мерки.
            
         
               (3)
            
            
               Приложение I към Регламент (ЕС) № 753/2011 следва да се измени съответно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 753/2011 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 март 2013 година.
      
         
            За Съвета
         
         
            Председател
         
         P. HOGAN
      
   
   
      (1)  ОВ L 199, 2.8.2011 г., стр. 1.
   
      ПРИЛОЖЕНИЕ
      I.   Вписванията за лицата от поместения в приложение I към Регламент (ЕС) № 753/2011 списък се заменят с вписванията, посочени по-долу:
      A.   Лица, свързани с талибаните
      
                  1.
               
               
                  Abdul Jalil Haqqani Wali Mohammad (известен още като: а) Abdul Jalil Akhund; б) Mullah Akhtar; в) Abdul Jalil Haqqani; г) Nazar Jan)
                  Звание: а) мевлеви; б) молла. Основания за включване: заместник-министър на външните работи при талибанския режим. Дата на раждане: около 1963 г. Място на раждане: а) област Arghandab, провинция Kandahar, Афганистан, б) град Kandahar, провинция Kandahar, Афганистан. Гражданство: афганистанско. Паспорт №: OR 1961825 (издаден на името на Mullah Akhtar, паспортът е издаден на 4 февруари 2003 г. от афганистанското консулство в Quetta, Пакистан, изтекъл на 2 февруари 2006 г.). Друга информация: а) смята се, че се намира в граничния район между Афганистан и Пакистан, б) член на Върховния съвет на талибаните от май 2007 г., в) член на финансовата комисия на съвета на талибаните, г) брат на Atiqullah Wali Mohammad. Дата на посочване от ООН: 25.1.2001 г.
               
            
                  2.
               
               
                  Atiqullah Wali Mohammad (известен още като Atiqullah)
                  Звание: а) хаджи; б) молла. Основания за включване: заместник-министър на благоустройството при талибанския режим. Дата на раждане: около 1962 г. Място на раждане: а) област Tirin Kot, провинция Uruzgan, Афганистан, б) село Khwaja Malik, област Arghandab, провинция Kandahar, Афганистан. Гражданство: афганистанско. Друга информация: а) към 2010 г. е член на политическата комисия на Върховния съвет на талибаните, б) счита се, че се намира в граничния район между Афганистан и Пакистан, в) принадлежи към племето Alizai, г) брат на Abdul Jalil Haqqani Wali Mohammad. Дата на посочване от ООН: 31.1.2001 г.
               
            Допълнителни сведения от описателното обобщение на основанията за включване в списъка, предоставено от Комитета по санкциите:
      След превземането на Кабул от талибаните през 1996 г. Atiqullah бива назначен на длъжност в Kandahar. През 1999 г. или 2000 г. е назначен за първи заместник-министър на земеделието, а след това за заместник-министър на благоустройството при талибанския режим. След падането на талибанския режим Atiqullah става талибански оперативен служител в южната част на Афганистан. През 2008 г. става заместник на талибанския губернатор на провинция Helmand, Афганистан.
      II.   Вписването по-долу следва да бъде добавено към списъка, поместен в приложение I към Регламент (ЕС) № 753/2011.
      A.   Лица, свързани с талибаните
      
                  1.
               
               
                  Ahmed Shah Noorzai Obaidullah (известен още като: а) Mullah Ahmed Shah Noorzai; б) Haji Ahmad Shah; в) Haji Mullah Ahmad Shah; г) Maulawi Ahmed Shah; д) Mullah Mohammed Shah)
                  Звание: а) молла; б) мевлеви. Дата на раждане: а) 1 януари 1985 г.; б) 1981 г. Място на раждане: Quetta, Пакистан. Паспорт №: пакистански паспорт № NC5140251, издаден на 23 октомври 2009 г., изтича на 22 октомври 2014 г. Национален идентификационен номер: номер на пакистанска карта за самоличност 54401-2288025-9. Адрес: Quetta, Пакистан. Друга информация: а) притежава и управлява мрежа от обменни бюра Roshan Money Exchange; б) предоставял е финансови услуги на Ghul Agha Ishakzai и на други талибани в провинция Helmand. Дата на посочване от ООН: 26.2.2013 г.
               
            Допълнителни сведения от описателното обобщение на основанията за включване в списъка, предоставено от Комитета по санкциите:
      Ahmed Shah Noorzai Obaidullah притежава и управлява мрежа от обменни бюра Roshan Money Exchange, която предоставя финансова, материална и технологична подкрепа или финансови и други услуги на или в подкрепа на талибаните. Roshan Money Exchange съхранява и прехвърля средства в подкрепа на талибанските военни операции и на участието на талибаните в търговията с наркотици в Афганистан. Към 2011 г. мрежата Roshan Money Exchange е била един от основните доставчици на парични услуги (или „hawalas“), използвани от служители на талибаните в провинция Helmand, Афганистан. Ahmed Shah е предоставял услуги hawalas на талибански ръководители в провинция Helmand в продължение на години и към 2011 г. е бил доверен доставчик на парични услуги за талибаните. В началото на 2012 г. талибаните са наредили на Ahmed Shah да прехвърли парични средства към няколко hawalas в Lashkar Gah, провинция Helmand, от където след това висш талибански командир е щял да разпредели средствата.
      В края на 2011 г. Ahmed Shah е подсигурил стотици хиляди щатски долари в полза на финансовата комисия на талибаните и е прехвърлил стотици хиляди щатски долари за талибаните, включително към висши талибански командири. Също така в края на 2011 г. Ahmed Shah е получил чрез своя клон hawala в Quetta, Пакистан, паричен трансфер от името на талибаните, част от който е бил използван за закупуване на тор и компоненти на импровизирано взривно устройство, включително батерии и детониращ шнур. В средата на 2011 г. ръководителят на финансовата комисия на талибаните Gul Agha Ishakzai е инструктирал Ahmed Shah да депозира няколко милиона щатски долара в Roshan Money Exchange в полза на талибаните. Gul Agha е обяснил, че когато се изисква паричен превод, той информира Ahmed Shah за получателя от талибанска страна. Ahmed Shah след това осигурява изискваните средства чрез своята система hawala. Към средата на 2010 г. Ahmed Shah е прехвърлил пари между Пакистан и Афганистан за талибански командири и за трафиканти на наркотици. В допълнение към посредническите си дейности Ahmed Shah е дарявал също така значителни, но неуточнени парични суми на талибаните през 2011 г.